UKMERGĖS RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL KOORDINUOTAI TEIKIAMŲ ŠVIETIMO PAGALBOS, SOCIALINIŲ IR SVEIKATOS PRIEŽIŪROS PASLAUGŲ UKMERGĖS RAJONO SAVIVALDYBĖJE TVARKOS APRAŠO PATVIRTINIMO

2021 m. balandžio 20 d. Nr. 13-641

Ukmergė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašu, patvirtintu Lietuvos Respublikos švietimo ir mokslo ministro, Lietuvos Respublikos socialinės apsaugos ir darbo ministro ir Lietuvos Respublikos sveikatos apsaugos ministro 2017 m. rugpjūčio 28 d. įsakymu Nr. V-651/A1-455/V-1004 „Dėl Koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašo patvirtinimo“:

1.	T v i r t i n u Ukmergės rajono savivaldybėje koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašą (pridedama).

2.	Pavedu šio įsakymo vykdymo kontrolę Ukmergės rajono savivaldybės administracijos tarpinstitucinio bendradarbiavimo koordinatoriui.

3. N u r o d a u šį įsakymą paskelbti Teisės aktų registre ir Ukmergės rajono savivaldybės interneto svetainėje.

Administracijos direktorius	Darius Varnas

PATVIRTINTA

Ukmergės rajono savivaldybės

administracijos direktoriaus

2021 m. balandžio 20 d.

įsakymu Nr. 13-641

Ukmergės RAJONO savivaldybėje KOORDINUOTAI TEIKIAMŲ ŠVIETIMO PAGALBOS, SOCIALINIŲ IR SVEIKATOS PRIEŽIŪROS PASLAUGŲ TVARKOS APRAŠAS

I SKYRIUS

BENDROSIOS NUOSTATOS

1. Ukmergės rajono savivaldybėje koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašas (toliau – Aprašas) reglamentuoja vaikams nuo gimimo iki 18 metų ir asmenims, turintiems didelių ar labai didelių specialiųjų ugdymosi poreikių iki 21 metų (toliau – Vaikas), ir jų tėvams (globėjams, rūpintojams) koordinuotai teikiamų švietimo pagalbos, socialinių ir sveikatos priežiūros paslaugų (toliau – Koordinuotai teikiamos paslaugos) teikimo tikslą, principus, organizavimą ir finansavimą.

2. Aprašas skirtas Ukmergės rajono savivaldybės administracijai, Ukmergės rajono savivaldybės administracijos tarpinstitucinio bendradarbiavimo koordinatoriui (toliau – Koordinatorius), savivaldybės administracijos Vaiko gerovės komisijai (toliau – Komisija), švietimo pagalbos, socialines ir sveikatos priežiūros paslaugas teikiančioms savivaldybės ir valstybės institucijoms, įstaigoms, organizacijoms ar asmenims, veikiantiems vaiko gerovės užtikrinimo srityje.

3. Koordinuotai teikiamų paslaugų tikslas – sudaryti palankias sąlygas vaiko gerovei, padedant jo tėvams (globėjams, rūpintojams) kurti saugią aplinką, užtikrinti gyvenimo, asmeninių bei socialinių ryšių kokybę, užtikrinti efektyvų socialinės rizikos prevencijos priemonių (toliau – prevencijos priemonės), koordinuotai teikiamų švietimo pagalbos, socialinių ir sveikatos priežiūros paslaugų bei psichologinės, teisėsaugos pagalbos (toliau – pagalba) teikimą šeimoms savivaldybėje, siekiant stiprinti šeimų gebėjimus, galimybes rūpintis vaikais ir taip užtikrinti kokybišką šeimų funkcionavimą, būtiną jų gerovę.

4. Koordinuotai teikiamos paslaugos šeimoms teikiamos organizuojamos ir koordinuojamos laikantis šių pagrindinių principų:

4.1. šeimos atsakomybės – šeima yra atsakinga už jos narių gerovę, o pagalbos teikimo tikslas – įgalinti šeimą savarankiškai rūpintis ir tinkamai prižiūrėti savo vaikus;

4.2. gyvenamosios vietovės bendruomenės įtraukimo – gyvenamosios vietovės bendruomenė (toliau – bendruomenė) imasi iniciatyvos kurti palankią savo bendruomenės nariams ir šeimoms socialinę aplinką, tenkindama bendrus gyvenimo kaimynystėje poreikius, o savivaldybė stiprina ir telkia bendruomenes;

4.3. subsidiarumo – pagalba šeimoms pirmiausia teikiama ten, kur ji efektyviausia, t. y. seniūnijoje ir bendruomenėje, o aukštesnio (savivaldybės, valstybės) lygmens paslaugos teikiamos ir organizuojamos tik tada, kai bendruomeninės pagalbos šeimoms nepakanka;

4.4. bendradarbiavimo ir tarpusavio pasitikėjimo – bendras darbas su šeimomis organizuojamas ir koordinuojamas laikantis nuostatos, kad šeimos gali ir turi būti atsakingos už savo gerovę, bendruomenė, bendruomeninės ir kitos nevyriausybinės organizacijos, kiti pagalbos ir paslaugų teikėjai gali suteikti pagalbą šeimoms, o savivaldybė visomis priemonėmis telkia bendruomeninių organizacijų, nevyriausybinių organizacijų ir kitų pagalbos teikėjų pastangas, koordinuoja bendrą jų darbą.

4.5. individualizavimo – priimant su vaiku ir jo tėvais (globėjais, rūpintojais) susijusius sprendimus, atsižvelgiama į vaikų brandą, jų psichikos ir fizines savybes, šeimos poreikius;

4.6. vaiko interesų ir gerovės pirmumo – imantis bet kokių veiksmų, svarbiausia – vaiko interesai. Koordinuotai teikiamos paslaugos turi būti tik tokios, kokių reikia jo gerovei, ir tam tikslui turi būti imamasi visų reikiamų priemonių;

4.7. lygybės ir nediskriminavimo – visiems vaikams garantuojamos Jungtinių Tautų vaiko teisių konvencijoje, Jungtinių Tautų neįgaliųjų teisių konvencijoje, Lietuvos Respublikos vaiko teisių apsaugos pagrindų įstatyme įtvirtintos teisės;

4.8. kompleksiškumo – visapusiškai įvertinus vaikų ir jų tėvų (globėjų, rūpintojų) poreikius, Vaiko gerovei užtikrinti teikiamos ne pavienės, bet tarpusavyje suderintos švietimo pagalbos, socialinės ir sveikatos priežiūros paslaugos;

4.9. veiksmų suderinamumo – Koordinuotai teikiamos paslaugos teikiamos derinant vaiko gerovės užtikrinimo srityje savivaldybėje veikiančių institucijų, įstaigų, organizacijų veiksmus;

4.10. prieinamumo – Koordinuotai teikiamos paslaugos vaikui ir jo tėvams (globėjams, rūpintojams) teikiamos kuo arčiau jų gyvenamosios vietos.

5. Apraše vartojamos sąvokos atitinka Lietuvos Respublikos švietimo įstatyme, Lietuvos Respublikos socialinių paslaugų įstatyme, Lietuvos Respublikos vaiko teisių apsaugos pagrindų įstatyme, Lietuvos Respublikos visuomenės sveikatos priežiūros įstatyme, Lietuvos Respublikos vaiko minimalios ir vidutinės priežiūros įstatyme, Lietuvos Respublikos valstybės tarnybos įstatyme vartojamas sąvokas.

II SKYRIUS

SUBJEKTAI, DALYVAUJANTYS DIRBANT SU ŠEIMOMIS

6. Subjektai, dalyvaujantys dirbant su šeimomis:

6.1. savivaldybės administracijos Socialinės paramos skyriaus, Švietimo, kultūros ir sporto skyriaus specialistai, savivaldybės gydytojas, seniūnai, seniūnijų socialiniai darbuotojai, tarpinstitucinio bendradarbiavimo koordinatorius;

6.2. Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Vilniaus apskrities vaiko teisių apsaugos skyriaus Ukmergės rajono savivaldybėje (toliau – VTAĮT teritorinis skyrius) darbuotojai;

6.3. Ukmergės rajono socialinių paslaugų įstaigų (Ukmergės nestacionarių socialinių paslaugų centro, Ukmergės globos centro, VšĮ Ukmergės šeimos centro, vaikų dienos centrų ir kt.) socialiniai darbuotojai, psichologai, socialiniai pedagogai ir kiti šių įstaigų darbuotojai;

6.4. seniūnaičiai, bendruomenių ir kitų nevyriausybinių organizacijų darbuotojai, savanoriai;

6.5. sveikatos priežiūros įstaigos (VšĮ Ukmergės rajono ligoninės, VšĮ Ukmergės pirminės sveikatos priežiūros centras, UAB „Teragyda“, UAB Vilkmergės klinika, Ukmergės rajono savivaldybės visuomenės sveikatos biuro ir kt. sveikatos įstaigos priežiūros paslaugas teikiančių įstaigų) socialiniai darbuotojai, sveikatos priežiūros specialistai, teikiantys sveikatos priežiūros paslaugas šeimai;

6.6. švietimo įstaigų (bendrojo ir ikimokyklinio ugdymo įstaigų, Ukmergės švietimo pagalbos tarnybos) pedagogai, socialiniai pedagogai, psichologai ir kt. pagalbos specialistai;

6.7. sveikatos priežiūros įstaigų paskirti atvejo vadybininkai, švietimo įstaigų paskirti atvejo vadybos specialistai;

6.8. policijos, probacijos pareigūnai;

6.9. kiti specialistai, teikiantys šeimoms paslaugas ir pagalbą.

III SKYRIUS

KOORDINUOTAI TEIKIAMŲ PASLAUGŲ ORGANIZAVIMAS

7. Koordinuotai teikiamų paslaugų teikimo vaikui ir jo tėvams (globėjams, rūpintojams) poreikis atsiranda, kai pavienės, atskirai teiktos ar teikiamos švietimo pagalbos, socialinės ar sveikatos priežiūros paslaugos yra neveiksmingos, neefektyvios ir neužtikrina vaiko gerovės.

8. Koordinuotai teikiamų paslaugų skyrimo ir teikimo klausimai svarstomi, kai:

8.1. gautas vaiko tėvų (globėjų, rūpintojų) prašymas (1 priedas) kartu su pavienes švietimo pagalbos, socialines ar sveikatos priežiūros paslaugas teikusios ar teikiančios institucijos, įstaigos ar organizacijos siūlymu dėl Koordinuotai teikiamų paslaugų skyrimo;

8.2. su prašymu (1 priedas) kreipiasi institucijos, įstaigos, organizacijos, teikusios ar teikiančios pavienes švietimo pagalbos, sveikatos priežiūros, socialines ar viešosios tvarkos užtikrinimo paslaugas, nustačiusios, kad jų teiktų ar teikiamų paslaugų vaikui ir jo tėvams (globėjams, rūpintojams) nepakanka;

8.3. gautas minimalios priežiūros priemonės vykdytojo (-ų) ir kitų, vaikui teikiančių švietimo, socialines ar sveikatos priežiūros paslaugas specialistų pranešimas, kad vaikui taikoma (-os) minimalios priežiūros priemonė (-ės) yra neveiksminga (-os);

8.4. priimamas sprendimas vaikui skirti vidutinės priežiūros priemonę. Tokiu atveju svarstomas Koordinuotai teikiamų paslaugų poreikis tik vaiko tėvams (globėjams, rūpintojams);

8.5. gauta vaikų socializacijos centro informacija apie vaiko vidutinės priežiūros priemonės vykdymo pabaigą (tokiu atveju Koordinuotai teikiamos paslaugos gali būti teikiamos vaikui ir jo tėvams (globėjams, rūpintojams).

9. Gavęs Aprašo 8.1–8.2 papunkčiuose nurodytą prašymą, jį pagrindžiančią informaciją/ pranešimą ir Aprašo 8.3–8.5 papunkčiuose nustatytais atvejais, Koordinatorius priima sprendimą dėl Koordinuotai teikiamų paslaugų skyrimo klausimo svarstymo Komisijos posėdyje. Koordinatorius, prieš priimdamas sprendimą svarstyti Koordinuotai teikiamų paslaugų skyrimo klausimą Komisijos posėdyje, gali kreiptis į pavienes švietimo pagalbos, socialinės ar sveikatos priežiūros paslaugas teikiančią instituciją, įstaigą ar organizaciją, ir esant poreikiui, inicijuoti su ja pasitarimą dėl jos teikiamos paslaugos veiksmingumo ir tęstinumo (išskyrus Aprašo 8.3–8.5 papunkčiuose nustatytais atvejais).

10. Komisijos funkcijos, sprendžiant Koordinuotai teikiamų paslaugų klausimus:

10.1. gavusi informaciją iš Koordinatoriaus, per 10 darbo dienų įvertina Koordinuotai teikiamų paslaugų vaikui ir jo tėvams (globėjams, rūpintojams) teikimo poreikį, parengia sprendimo dėl Koordinuotai teikiamų paslaugų teikimo projektą, kuriame siūlo konkrečią švietimo pagalbos ar socialines paslaugas teikiančią instituciją, įstaigą ar organizaciją Koordinuotai teikiamų paslaugų teikimo koordinavimui (toliau – Koordinuojanti institucija), institucijas, įstaigas ar organizacijas, kurios bendradarbiaudamos tarpusavyje, teiks Koordinuotai teikiamas paslaugas (toliau – Teikėjai) ir Koordinuotai teikiamų paslaugų teikimo trukmę;

10.2. ne rečiau kaip kartą per pusmetį svarsto klausimus dėl Koordinuotai teikiamų paslaugų kokybės, jų poreikio atitikties pasiūlai ir plėtros savivaldybėje;

10.3. atlieka kitas Lietuvos Respublikos vaiko minimalios ir vidutinės priežiūros įstatyme nustatytas funkcijas.

11. Koordinatorius, gavęs Komisijos parengtą sprendimo dėl Koordinuotai teikiamų paslaugų teikimo projektą, teikia jį (kartu su jį pagrindžiančia informacija) savivaldybės administracijos direktoriui tvirtinti.

12. Savivaldybės administracijos direktorius, įvertinęs gautą sprendimo dėl Koordinuotai teikiamų paslaugų teikimo projektą ir jį pagrindžiančią informaciją, ne vėliau kaip per 5 darbo dienas priima sprendimą dėl Koordinuotai teikiamų paslaugų, nustato Koordinuojančią instituciją, Teikėjus, Koordinuotai teikiamų paslaugų trukmę.

13. Koordinuojančios institucijos vadovas, gavęs savivaldybės administracijos pavedimą koordinuoti konkretaus vaiko ir jo tėvų (globėjų, rūpintojų) Koordinuotai teikiamų paslaugų teikimą, nedelsiant (ne vėliau kaip kitą darbo dieną) paskiria specialistą atlikti Koordinuotai teikiamų paslaugų teikimo atvejo vadybininko (toliau – Atvejo vadybininkas) funkcijas.

14. Atvejo vadybininko funkcijos:

14.1. gavęs tiesioginio vadovo pavedimą, per 10 darbo dienų organizuoja bendrą susitikimą su vaiku, jo tėvais (globėjais, rūpintojais), nustatytais Teikėjais, aptarti vaiko, jo tėvų (globėjų, rūpintojų) poreikius, jų tenkinimo galimybes, susitarti dėl Koordinuotai teikiamų paslaugų organizavimo (laiko, vietos, mobilumo ir kt.) ir parengia Koordinuotai teikiamų paslaugų teikimo planą (toliau – Planas) (2 priedas), kuriame nurodomi Koordinuotai teikiamų paslaugų vaikui ir jo tėvams (globėjams, rūpintojams) teikimo tikslai, siektini rezultatai, priemonės jiems pasiekti, Teikėjų paskirti specialistai, atsakingi už atskirų Plano priemonių vykdymą (toliau – atsakingi asmenys), ir Plano įgyvendinimo trukmė, jo veiksmingumo vertinimo etapai, būdai;

14.2. Plano įgyvendinimo metu stebi atsakingų asmenų daromą poveikį vaikui, jo tėvams (globėjams, rūpintojams): pagal Plane numatytus terminus renka informaciją iš atsakingų asmenų, Vaiko ir jo tėvų (globėjų, rūpintojų) apie Plano priemonių įgyvendinimo eigą ir rezultatus, vertina vykdomų priemonių veiksmingumą; derina visų atsakingų asmenų veiksmus, prireikus inicijuoja bendrus atsakingų asmenų, vaiko ir jo tėvų (globėjų, rūpintojų) pasitarimus dėl taikomų priemonių efektyvumo didinimo. Atsakingi asmenys, vaikas ir jo tėvai (globėjai, rūpintojai) privalo atvykti į Atvejo vadybininko organizuojamus pasitarimus;

14.3. kreipiasi į Koordinatorių, kai atsakingi asmenys, vaikas ir jo tėvai (globėjai, rūpintojai) nebendradarbiauja, nedalyvauja Atvejo vadybininko organizuojamuose pasitarimuose, būtina keisti Koordinuotai teikiamų paslaugų turinį, trukmę, Teikėjus, ar atsiranda kitos priežastys, dėl kurių Planas negali būti įgyvendintas;

14.4. likus mėnesiui iki Plano įgyvendinimo pabaigos, informuoja Koordinatorių apie Koordinuotai teikiamų paslaugų veiksmingumą pagal Plane numatytas priemones, užpildo koordinuotai teikiamų paslaugų teikimo kokybės, veiksmingumo ir prieinamumo įvertinimo ir įsivertinimo ataskaitą (3 priedas), prireikus teikia siūlymą dėl Koordinuotai teikiamų paslaugų teikimo termino pratęsimo, nutraukimo.

Iv SKYRIUS

BAIGIAMOSIOS NUOSTATOS

15.	Koordinuotai teikiamos paslaugos finansuojamos iš Lietuvos Respublikos valstybės, Savivaldybės biudžeto, vaiko tėvų (globėjų, rūpintojų) ir kitų lėšų.

16. Visi dokumentai, esantys vaiko asmens byloje, ir duomenys, susiję su vaiku ir jo asmeniniu gyvenimu, yra konfidencialūs ir naudojami tiek, kiek būtina vaiko teisėms ir teisėtiems interesams apsaugoti ir teikėjams pavestoms funkcijoms atlikti.

____________________

Koordinuotai teikiamų švietimo pagalbos,

socialinių ir sveikatos priežiūros paslaugų

Ukmergės rajono savivaldybės tvarkos aprašo

1 priedas

PRAŠYMAS

DĖL KOORDINUOTAI TEIKIAMŲ ŠVIETIMO PAGALBOS, SOCIALINIŲ IR SVEIKATOS PRIEŽIŪROS PASLAUGŲ VAIKUI IR JO TĖVAMS (GLOBĖJAMS, RŪPINTOJAMS) SKYRIMO

____________________________

(data)

Ukmergė

Prašau______________________________________________________________________

(vaiko vardas ir pavardė, gimimo data)

_________________________________________________________________________________________

(adresas, mokymosi ( sveikatos, socialinių paslaugų įstaiga), klasė, ugdymosi programa )

________________________________________________________________________________

(skirti, pakeisti, pratęsti, panaikinti) koordinuotai teikiamas paslaugas.

Vaiko tėvai___________________________________________________________

( vaiko tėvų vardai, pavardės, gimimo datos, telefonų Nr., šeimos sudėtis: pilna, nepilna šeima, gyvena su patėviu, įmote ir t.t.)

____________________________________________________________________________________________________

____________________________________________________________________________________________________

Prašymo pateikimo motyvai ___________________________________________________________________________

___________________________________________________________________________

__________________________________________________________________

PRIDEDAMA:

1. Vaiko gimimo liudijimo kopija.

2.	Vaiko sveikatos pažymos kopija.

3.	Ukmergės švietimo pagalbos tarnybos išvados kopija (jei yra).

4.	Kitų dokumentų, įrodančių socialinės paramos poreikį, kopijos.

5.	Jei kreipiamasi dėl globojamo vaiko, pridėti globėjo statusą įrodančio dokumento kopiją.

6.	Pavienės švietimo pagalbos, socialinės ar sveikatos priežiūros paslaugas teikusios ar

teikiančios institucijos, įstaigos ar organizacijos siūlymas dėl koordinuotai teikiamų paslaugų skyrimo (jei yra).

Įstatyminis vaiko atstovas	___________________	_______________________________
(parašas)	( vardas ir pavardė)

Informuojame, kad Jūsų asmens duomenų valdytojas - Ukmergės rajono savivaldybės administracija (kodas 188752174, adresas: Kęstučio a. 3, 20114 Ukmergė, tel. (8 340) 60302, el. p. savivaldybe@ukmerge.lt). Asmens duomenys tvarkomi siekiant nustatyti Jūsų asmens tapatybę ir gauti informacijos, reikalingos koordinuotai teikiamų švietimo pagalbos, socialinių ir sveikatos priežiūros paslaugų suteikimui. Tvarkymo pagrindas - tvarkyti būtina, vykdant teisinę prievolę bei duomenų valdytojui pavestas viešosios valdžios funkcijas. Duomenis pateikti privalote, kadangi kitaip negalėsime suteikti paslaugos. Jūsų duomenys Savivaldybės administracijoje bus saugomi teisės aktų nustatyta tvarka ir terminais bei gali būti teikiami Ukmergės rajono savivaldybės administracijos Vaiko gerovės komisijos nariams, jeigu tai būtina paslaugai suteikti.

Jūs turite teisę susipažinti su asmens duomenimis, juos ištaisyti, ištrinti, apriboti jų tvarkymą, juos perkelti, taip pat turite teisę nesutikti su duomenų tvarkymu, pasikonsultuoti su Ukmergės rajono savivaldybės administracijos Duomenų apsaugos pareigūnu el. p. kristina.karpoviene@ukmerge.lt. Daugiau informacijos apie asmens duomenų tvarkymą rasite www.ukmerge.lt. Jūs turite teisę pateikti skundą Valstybinei duomenų apsaugos inspekcijai (L. Sapiegos g. 17, Vilnius, el. p. ada@ada.lt), jeigu manote, kad Jūsų asmens duomenis tvarkome neteisėtai arba neįgyvendiname Jūsų teisių.

Koordinuotai teikiamų švietimo pagalbos, socialinių ir

sveikatos priežiūros paslaugų Ukmergės rajono

savivaldybės tvarkos aprašo

2 priedas

(Plano formos pavyzdys)

KOORDINUOTAI TEIKIAMŲ PASLAUGŲ TEIKIMO PLANAS

Plano sudarymo data:	Plano peržiūros datos:

Vaiko vardas, pavardė, gim. data, tel.:

Vaiko įstatyminiai atstovai, tel.:

Specialisto (atvejo vadybininko) vardas, pavardė, pareigybė, tel.:

Koordinuotai teikiamas paslaugas koordinuojanti institucija:

Koordinuotai teikiamų paslaugų teikėjai:

1.

2.

Plano įgyvendinimo laikotarpis:

Informacija apie vaiką(-us) šeimoje:

Ikimokyklinio ugdymo įstaiga, mokykla ar kita ugdymo įstaiga, kurią lanko vaikas; sveikatos priežiūros įstaiga, kurioje užregistruotas vaikas; ar vaikas yra neįgalus arba jam / jai nustatyti spec. poreikiai ir kt. informacija

Informacija apie suaugusius asmenis šeimoje:

Informacija apie vaikui ir jo šeimai šiuo metu teikiamas paslaugas:

Institucijos, teikiančios paslaugas, pavadinimas/paslaugos rūšis	Specialisto vardas, pavardė, pareigybė	Specialisto kontaktiniai duomenys	Kam teikiamos paslaugos (vaikui, kitam šeimos nariui)

Pagalbos tikslai, uždaviniai, veiksmai, priemonės (konkretūs pagalbos tikslai, uždaviniai, veiksmai, priemonės, pagalbos teikėjų ir šeimos įsipareigojimai ir pan.):

Pagalbos priemonės tikslas, uždaviniai	Pagalbos priemonė, veiksmas	Įsipareigojimo, priemonės, veiksmo įgyvendinimo data	Įsipareigojimą, priemonę, veiksmą vykdantis šeimos narys (vardas, pavardė), specialistas (įstaiga, specialisto pareigos, vardas, pavardė)

Planą sudarant dalyvavo:

Vaiko atstovas ____________________________________________________________________________________________________________________________________

(parašas)	(vardas, pavardė)

Specialistas (atvejo vadybininkas) ____________________________________________________________________________________________________________________

(parašas)	(vardas, pavardė)

Tarpinstitucinio bendradarbiavimo koordinatorius ________________________________________________________________________________________________________

(parašas)	(vardas, pavardė)

_________________________________________________________________________________________________________________________________________________

(įstaiga, pareigos)	(parašas)	(vardas, pavardė)

_________________________________________________________________________________________________________________________________________________

(įstaiga, pareigos)	(parašas)	(vardas, pavardė)

Koordinuotai teikiamų švietimo pagalbos, socialinių ir

sveikatos priežiūros paslaugų Ukmergės rajono

savivaldybės tvarkos aprašo

3 priedas

KOORDINUOTAI TEIKIAMŲ PASLAUGŲ TEIKIMO KOKYBĖS, VEIKSMINGUMO IR PRIEINAMUMO ĮVERTINIMAS IR ĮSIVERTINIMAS (ATASKAITA)

_______________________________

(data)

Vaiko vardas, pavardė, gim. data, tel.:

Vaiko įstatyminiai atstovai, adresas, tel.:

Specialisto (atvejo vadybininko) vardas, pavardė, pareigybė, tel.:

Koordinuotai teikiamas paslaugas koordinuojanti institucija:

Plano įgyvendinimo trukmė:

1.	Koordinuotų švietimo pagalbos, socialinių ir sveikatos priežiūros paslaugų prieinamumas (pažymėti √):

Rodikliai	Įvykdyta	Įvykdyta iš dalies	Neįvykdyta	Pastabos
Suteikta reikiama sveikatos priežiūros pagalba vaikui
Suteikta reikiama socialinė parama vaikui ir jo tėvams (globėjams)
Užtikrinta vaiko teisė į ugdymąsi
Suteikta reikiama švietimo pagalbos specialistų pagalba
Suteikta reikalinga pagalba tėvams (globėjams)
Suteikta kita pagalba (įrašyti)
Pagalba suteikta kuo arčiau vaiko gyvenamosios vietos
Pagalba vaikui ir jo tėvams (globėjams) prieinama
Informacija ir konsultacijos suteiktos susijusioms tarnyboms

2.	Koordinuotų švietimo pagalbos, socialinių ir sveikatos priežiūros paslaugų (tausojant laiko, finansinius, žmonių išteklius)

koordinavimas (pažymėti √):

Rodikliai	Taip	Iš dalies taip	Ne	Pastabos
Sudarytas individualus koordinuotai teikiamų paslaugų teikimo planas
Plane numatytos paslaugų teikėjų atsakomybės ir veiklos
Veikiama atsižvelgiant į paslaugų teikėjų pagrįstus argumentus bei suderintą nuomonę
Paslaugų teikėjų vaidmenys prireikus derinami/papildomi/ tikslinami
Tikslai numatyti suderinus tėvų ir paslaugų teikėjų lūkesčius
Paslaugų teikėjai veikia bendradarbiaudami
Užtikrinamas informacijos konfidencialumas
Specialistas (atvejo vadybininkas) siekia grįžtamojo ryšio/ veiklos kokybės
Veikla fiksuojama dokumentuose
Pagalba tinkamai koordinuojama

3.	Suteiktos koordinuotos pagalbos savalaikiškumas ir orientacija į prevenciją (pažymėti √):

Rodikliai	Taip	Iš dalies taip	Ne	Pastabos
Koordinuotų paslaugų teikimo poreikis identifikuotas anksti
Reikalingos paslaugos suteiktos nedelsiant po to, kai nustatytas poreikis
Reikalinga pagalba tėvams (globėjams) suteikta nedelsiant po to, kai nustatytas poreikis
Koordinuotą pagalbą gaunančių vaikų tėvai įtraukiami į edukacines programas
Teikiamos individualios rekomendacijos, konsultacijos tėvams (globėjams)
Teikiamos konsultacijos kitiems, su pagalba vaikui ir jo tėvams susijusiems specialistams

4.	Visų galimų išteklių panaudojimas (pažymėti √):

Rodikliai	Taip	Iš dalies taip	Ne	Pastabos
Į paslaugų teikimą įtraukti visi reikalingi paslaugų teikėjai
Pasinaudota visų savivaldybėje veikiančių švietimo pagalbos, socialinių ir sveikatos priežiūros paslaugų institucijų resursais
Kita (įrašyti)

5.	Tėvų (globėjų) nuomonė apie koordinuotai teikiamas paslaugas (pildo atvejo vadybininkas-(pažymėti √):

Rodikliai	Taip	Iš dalies taip	Ne	Pastabos
Tėvai (globėjai) noriai bendrauja, įsitraukia į procesą
Tėvus (globėjus) tenkina jiems ir vaikui teikta pagalba
Šeimoje pastebėti teigiami pokyčiai
Tėvai (globėjai) teigiamai vertina gaunamą informaciją ir rekomendacijas, susijusias su vaikų priežiūra
Tėvai (globėjai) teigiamai vertina tarpusavio santykius su pagalbą teikiančiais specialistais
Tėvai (globėjai) išreiškia pasitikėjimą pagalbą teikiančių specialistų kompetencija
Tėvai (globėjai) teigiamai vertina koordinuotų paslaugų prieinamumą
Kita (įrašyti)

6.	Atvejo vadybininko siūlymai dėl koordinuotai teikiamų paslaugų teikimo termino pratęsimo, nutraukimo (pagrindimas/faktinė

informacija/pastabos):

Vaiko atstovas ____________________________________________________________________________________________________________________________________

(parašas)	(vardas, pavardė)

Specialistas (atvejo vadybininkas) ____________________________________________________________________________________________________________________

(parašas)	(vardas, pavardė)

Tarpinstitucinio bendradarbiavimo koordinatorius ________________________________________________________________________________________________________

(parašas)	(vardas, pavardė)

_________________________________________________________________________________________________________________________________________________

(įstaiga, pareigos)	(parašas)	(vardas, pavardė)

_________________________________________________________________________________________________________________________________________________

(įstaiga, pareigos)	(parašas)	(vardas, pavardė)